
СЪОБЩЕНИЕ

съгласно чл.62а, ал.1 от Закона за водите

	На основание чл.62а, ал.1, във връзка с чл.44, ал.1 и ал.2, чл.46,ал.1, т.1, буква „ж“ и чл.52, ал.1, т.4 на Закона за водите (ЗВ) и постъпило в Басейнова Дирекция „Дунавски район“ гр. Плевен Заявление вх. № РР-02-407/ 14.11.2024 г. за откриване на процедура за издаване на разрешително за водовземане от подземни води чрез нови водовземни съоръжения, придружено с изискващите се по чл.60, ал.1, ал.2 и ал.6 от ЗВ данни и документи, обявявам следното съобщение:
1. Цел на заявеното използване на водите: „Водоснабдяване за други цели“;
2. Водно тяло, в което се предвижда използване на водите: „Порови води в Неоген-Кватернера – Ботевградска долина“ с код BG1G00000NQ028; 
2а. Фактическите основания, при които се издава разрешителното, включително състояние на водното тяло, определените цели и мерки в действащите планове за управление на речните басейни.
	Подадено е заявление с вх. № РР-02-407/ 14.11.2024 г. в БДДР за издаване на разрешително за водовземане от подземни води чрез нови водовземни съоръжения за тръбен кладенец „ТК – ШЕЛ БЪЛГАРИЯ – БОТЕВГРАД“. 
	С писмa вх. № РР-02-407-(1)/15.11.2024 г ., № РР-02-407-(2)/17.12.2024 г., № РР-02-407-(3)/19.08.2025 г. и № РР-02-407-(4)/27.01.2026 г. допълнително заявителят е представил в БДДР обосновка на водовземането и проект за изграждане на тръбния кладенец, нотариален акт за покупко-продажба и право на ползване на недвижим имот, скица на поземления имот, пълномощно за представителство на заявителя, договор с В и К оператор, относно отвеждането на формираните от дейността на обекта отпадъчни води и становище на РИОСВ София, относно инвестиционното намерение. 
След преглед на представената и допълнително представена документация към заявление с вх. № РР-02-407/ 14.11.2024 г. за издаване на разрешително за водовземане от подземни води чрез изграждане на един брой тръбен кладенец е направена преценка на заявлението по чл. 61 от Закона за водите, при което е установено, че заявлението и приложената документация отговарят на изискванията на Закона. 
Съгласно Решение № СО–100–ПР/2025 г. на РИОСВ – София, инвестиционното предложение (ИП) попада в обхвата на т. 2, буква „г“ от Приложение № 2 към ЗООС и на основание чл. 93, ал. 1, т. 1 от същия закон е проведена процедура по преценяване на необходимостта от извършване на оценка на въздействието върху околната среда (ОВОС). Преценката на компетентният орган е да не се извършва ОВОС, тъй като ИП няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони. С писмо изх. № 11503/26.08.2026г. РИОСВ-София информира БДДР, че Решение № 100 – ПР/2025г. е влязло в сила и не е загубило правно действие.
Извършена е проверка на 28.08.2026г. в БДДР за наличие на задължение по Закона за Водите към ПУДООС с влязъл в сила АУПДВ , при която е установено , че заявителят няма задължения.
	БДДР е направила запитване в НАП ТД ГДО, София – ГДО за наличие или липса на задължения по чл.87, ал.11 от ДОПК на юридическото лице, на което с изх. № 295532604202752/ 01.09.2026 г. агенцията е отговорила, че дружеството няма задължения.
	Извършена е преценка на искането по чл.62 от Закона за водите във връзка с чл.163 от „Наредба № 1 за проучване, ползване и опазване на подземните води“, при която е установено, че не са налице основания за отказ, тъй като заявителят няма задължения към Предприятието за управление на дейностите по опазване на околната среда, няма да бъдат надвишени разполагаемите ресурси в частта от водното тяло, предвидени са мерките за опазване на количественото и химичното състояние на подземните води, не се засягат обществени интереси, липсва друга възможност за задоволяване на искането.
	Водовземането се осъществява от ПВТ „Порови води в Неоген-Кватернера – Ботевградска долина“ с код BG1G00000NQ028, което е оценено в ПУРБ в добро количествено и добро химично състояние. Съгласно ПУРБ, целта за опазване на околната среда за подземните води за тялото е: Запазване на добро количествено и химично състояние.
	Направената преценка, съгласно чл.62, ал.1 от Закона за водите, е положителна и е изготвена спрямо План за управление на речните басейни (ПУРБ) 2022 – 2027 г., приет с Решение № 917/ 31.12.2024г. на Министерски съвет. 
3. Системи или съоръжения, чрез които ще се реализира използването: 
„ТК – ШЕЛ БЪЛГАРИЯ – БОТЕВГРАД“ (тръбен кладенец)
	Тръбният кладенец е предвиден да бъде с дълбочина 50,00 м. Сондирането в интервала 0,00 – 6,00 м ще се извърши с диаметър Ø445 мм, след което в същия интервал ще бъде спусната плътна метална кондукторна колона с диаметър Ø406 мм, с пълна задтръбна циментация. В интервала 6,00 – 50,00 м ще бъде сондирано с диаметър Ø345 мм. Кладенецът ще бъде обсаден с комбинирана експлоатационна колона от PVC тръби с диаметър Ø140 мм, състояща се от плътни тръби и прорезни филтри, като водоприемната част ще бъде разположена в интервалите 8,00 – 38,00 м и 42,00 – 46,00 м. В задтръбното пространство около експлоатационната колона е предвидена гравийна засипка от промит речен чакъл с фракция 4 – 8 мм.
	Около устието на тръбния кладенец ще бъде изградена подземна бетонова шахта с размери 1,00 × 1,00 м и дълбочина 1,00 м, затворена с метален капак. 
	Експлоатацията ще се осъществява с потопяема помпа с максимален дебит Q = 0,5 л/сек, срещу плътната част на експлоатационната колона в интервала 38,00 – 42,00 м. 
	4. Място на водовземане: Поземлен имот (ПИ) с идентификатор 05815.41.122 област София, община Ботевград, гр. Ботевград, м. САМАНЛИЯ, вид територия: Урбанизирана, НТП: За бензиностанция, газостанция, метанстанция, площ 3521 кв. м, стар номер 000201; 
„ТК – ШЕЛ БЪЛГАРИЯ – БОТЕВГРАД“ (тръбен кладенец)
Координати WGS 1984 географски:
	N – 42º 55ˊ 11,51ˊˊ ; E – 23º 48ˊ 41,05ˊˊ
Координатна система БГС 2005 – Кадастрална:
X – 4755192,3262  м,  Y – 362148,437 м,  
Надморска височина – Балтийска система: Z – 332,00 м
5. Обект на водоснабдяване: За измиване на автомобили в автомивка, оросяване на тревни площи и измиване на бетонови и асфалтови площадки в ПИ с идентификатор 05815.41.122, гр. Ботевград, м. „САМАНЛИЯ“, община Ботевград, област София;
6. Проектни параметри на използването: 
Средноденонощен дебит: 0,1 л/сек; 
Максимален дебит на черпене: 0,5 л/сек в рамките на 4,8 часа дневно;
Годишно водно количество: 3154 м3/годишно;
	Минимално необходимо водно количество: 1522 м3;
Статично водно ниво: 4,0 м, кота СВН – 328,00 м; 
Максимално допустимо експлоатационно понижение: 3,15 м до дълбочина на водното ниво 7,15 м от терена, определено при максимален дебит на помпата 0,5 л/сек.
7. Условия, при които би могло да се предостави правото за използване на водите: 
7.1. Да изгради съоръжението след издаване на разрешение за строеж по реда на ЗУТ, като изграждането на съоръжението може да започне след представяне на документите по ЗУТ за започване на строителството в басейновата дирекция, а срокът за изграждане на съоръжението е 1 година от влизане в сила на разрешението за строеж по реда на ЗУТ;
7.2. Да изиска от изпълнителя на дейностите за изграждане на съоръжението(ята) и да следи за:
7.2.1. изграждане на съоръжението(ята) с посочената в разрешителното конструкция;
7.2.2. осигуряване на плътна колона или плътна част на експлоатационната колона в интервала, в който е предвидено да се разположи потопяемата помпа; 
7.2.3. за изграждане на съоръжението(ята) да се използват продукти, които не променят състава и свойствата на водите и имат оценено и удостоверено съответствие при условията и по реда на Наредба № РД-02-20-1 от 2015 г. (обн., ДВ, бр. 14 от 2015 г.; изм. и доп., бр. 18 от 2016 г.) за условията и реда за влагане на строителни продукти в строежите на Република България.
7.2.5. съставянето на геоложки журнал и протоколи за скрити работи по време на изпълнението на дейностите за изграждане на съоръжението(ята), в който да са отразени  дейностите по прокарване, по обсаждане (изграждане) и за циментация, които да представя своевременно в басейнова дирекция;
7.2.6. извършване на геофизични изследвания  и представяне на диаграми от геофизичните изследвания – по привидни съпротивления, гама каротаж и термокаротаж.
7.3. Да изиска от изпълнителя на дейностите за изграждане на съоръжението(ята) и да следи за изпълнение на дейностите за проучване на подземните води в процеса на изграждане на съоръжението(ята):
7.3.1. провеждане на опитно водочерпене с максимално възможния постоянен дебит, с продължителност не по-малко от 72 часа, при което на всеки 30 минути или по-често да се измерва дебита, понижението на водното ниво в  черпателния и в мониторинговия кладенец и температурата на черпената вода;
7.3.2. проследяване на възстановяването на водното ниво след спиране на черпенето, като до достигането на първоначално установеното статично водно ниво се измерва водното ниво, с честота позволяваща построяването на кривите S-lg t по които да се определят хидрогеоложките параметри в участъка от водоносния хоризонт;
7.3.3. провеждане на опитни тестове с разрешения  максимален  дебит с продължителност 24 часа и проследяване на възстановяването на водното ниво след спиране на черпенето;
7.3.4. провеждане на тристепенен хидравличен тест с продължителност не по-малко от 2 часа  за всяка степен за определяне на хидравличната ефективност на кладенеца, като се измерва понижението на водното ниво при всяка от степените;
7.3.5. записване в специален дневник на резултатите от измерванията по т.7.3.1 до 7.3.4;
7.3.6. вземането на водни проби в края на опитното водочерпене по т.7.3.1 и извършване на анализ на подземните води съгласно приложение № 1 от Наредба № 1/2007 г. за проучване, ползване и опазване на подземните води;
7.4. Да оборудва съоръжението(ята):
7.4.1. с водомер за измерване на черпените водни обеми, монтиран в шахтата, на разстояние не повече от 2 м от съоръжението. 
7.4.2. с автоматичен нивомер  за измерване на нивото на подземните води в процеса на експлоатация на съоръжението, монтиран стационарно в съоръжението, при спазване на посочения в разрешителното тип на нивомера;
7.4.3. кран за пробонабиране за мониторинг, монтиран стационарно на водопроводните тръби, след водомера, на разстояние до 2.0 м от устието в шахтата;
7.5. В срока за изграждане на съоръженията, определен с разрешителното за водовземане чрез нови съоръжения, титулярят на разрешителното уведомява писмено директора на басейнова дирекция за завършване на изграждането, като приложи към уведомителното писмо
7.5.1. копие от приемо-предавателен протокол за предаване на съоръжението(ята) е предадено(и) от изпълнителя на титуляря на разрешителното, и приложени към него:
7.5.1.1. първична документация за резултатите от измервания, изпитвания, наблюдения и други подобни, извършени в процеса на изграждане на съоръжението(ята) (геоложки журнали и геофизични каротажни диаграми; протоколи за скрити работи за спуснати прикриващи колони; за извършени циментационни работи; за дълбочина на съоръженията; документи за изпълнени дейности за интензификация на водоносния хоризонт; дневници за проведени опитно-филтрационни и/или опитно-миграционни изследвания;  протоколи от проведени лабораторни изпитвания;  протоколи от проведени полеви измервания на показатели за химичния състав и физикохимичните свойства на подземните води; дневници с проведени измервания на нивата на подземните води;определените параметри на водоносния хоризонт)
7.5.1.2. документи за определеното  местоположение на съоръжението(ята) (геодезически координати и надморска височина на устието на съоръженията, топографска карта с нанесени точите с посочените координатии);
7.5.1.3. документ за изискванията към експлоатацията на съоръжението(ята);
7.5.1.4. документите за съответствие на използваните продукти и материали, оценено по реда на Наредба № РД-02-20-1 от 2015 г. (обн., ДВ, бр. 14 от 2015 г.; изм. и доп., бр. 18 от 2016 г.) за условията и реда за влагане на строителни продукти в строежите на Република България;
7.5.3. предвиденото оборудване на съоръжението(ята) (ако не съответстват на посочените в разрешителното), в т. ч:
7.5.3.1. технически характеристики на помпеното оборудване или технически характеристики на устиевото оборудване, съобразени с разрешения средноденонощен дебит;
7.5.3.2. дълбочина на спускане на нагнетателните тръби;
7.5.3.3. мястото на монтиране на водомер за измерване на черпените водни обеми;
7.5.3.4. място и вид на оборудването за вземане на водни проби; 
7.5.3.5. технически характеристики на избраното устройство за измерване на нивото на подземните води;
7.5.4. Да представи протокол от анализ на водата от акредитирана лаборатория по води, взета по време на водочерпене, с обхвата на Приложение № 1 на Наредба № 1/10.10.2007 г. за проучване, ползване и опазване на подземните води;
7.6. Документите по чл. 104 и констативният протокол по чл. 106, ал. 2 от Наредба № 1 за проучване, ползване и опазване на подземните води са неразделна част от документацията по чл. 176 ЗУТ за приемане на строежа.
7.7. Да въведе в експлоатация съоръжението по реда на Закона за устройство на територията, едновременно с водоснабдителната система.
7.8. Да се извършва : 
7.8.1. Ежемесечно измерване на динамичното водно ниво и отчитане на черпените водни количества на съоръжението(ята).
7.8.2. Вписване на данните от наблюденията в дневник.
7.9. Да се спазват параметрите на водовземането – допустимо понижение, проектен дебит, разрешено водно количество и цели.
7.10. Да се заплаща такса водовземане за черпените водни количества.
7.11. Да извършва собствен мониторинг по Наредба № 1/10.10.2007 г., чл. 80, ал. 1, т. 1, буква "а", който включва:
	1. Ежегодно да извършва химичен анализ на водата от съоръжението(ята), през периода 1 август до 30 септември, по показателите рН, електропроводимост, концентрация на разтворен кислород, амониеви йони, нитрати, нитрити, фосфати, хлориди и сулфати. Химичните анализи да се извършват в акредитирана лаборатория. На протоколите да бъде изписвано пълното наименование на съоръжението и  номер на разрешителното.
	2. Други показатели, по които водното тяло е определено в риск да не постигне добро химично състояние на подземните води – няма;
8. Място за представяне на писмени възражения или предложения от заинтересованите лица
До Басейнова дирекция „Дунавски район" по електронен път по реда на Закона за електронното управление, чрез лицензиран пощенски оператор или по друг начин, оповестен на интернет страницата на БДДР, съгласно чл. 18а, ал. 1 от Административно-процесуалния кодекс.
Съгласно чл.64, ал.1, т.2 и т.3 от ЗВ заинтересованите лица могат да възразят срещу издаването на разрешителното или да предложат условия, при които същото да бъде издадено, с оглед гарантиране на лични или обществени интереси, в 14 дневен срок от обявяване на съобщението.

